Linus Torvalds
Da Linus Benedict Torvalds (* 28. Dezemba 1969 in Helsinki, Finnland) is da Erfinda vom Linux Kernel, wo a bis heid entwickld und kooadiniad.

Sei Lem 
Ea is ois Sohn vo da Anna und vom Nils Torvalds geboan und nochn Linus Pauling gnennt woan. Sei Familie kead zua schwedischsproching Mindaheit in Finnland, sei Voda Nils woa in de 1960a und 1970a Joa a aktiva Kommunist gwen. Torvalds hod ob 1988 de Universitet Helsinki bsuachd.

Do hoda 1991 auf seim 80386 ogfanga, untam Betriabssystem Minix an Terminalemulator zum schreim. As Zui davo woa, dass a si bessa auf de Unix-Rechna seina Uni eiwähn hod kinna. Wira in den Terminalemulator no an Zuagriff aufs Dateisystem vo Minix eibaut hod und auf sei Diskettnlaufweak zuagreifa woid, is da Plan entstandn, a richtigs Betriebssystem zum entwickln.

Am 25. August 1991 hod da Linus in da Newsgroup com.os.minix sei Voaham okündigt. Am 17. September 1991 hod a dann Linux 0.01 auf am effentlichn FTP-Server zua Vafügung gstejd. Da Quejtext fias neie Unix-Betriabssystem hod 241 KB umfosst und as Makefile woa 96 Zeilen long. Dabei woa an nu a Shell und a boa Tools wia da GNU C-Compiler ois Binärdatein. Seit da Version 0.99.10 städ Linux unta da GNU General Public License.

Torvalds hod merane Joa mid seina Frau Tove und seine drei Dechda Patricia Miranda (* 1996), Daniela Yolanda (* 1998) und Celeste Amanda (* 2000) in Santa Clara, Kalifornien glebt, bis 2004 ind Nachn vo Portland, Oregon zogn han. Vom Feba 1997 bis Juni 2003 hod a bei da Transmeta goawad und is jetz bei da Linux Foundation ogstejd, um hauptberuflich an da Weidaentwicklung vom Linux-Kernel zum owadn.

Auszeichnunga 

 1997: Nokia Foundation Award
 1997: Lifetime Achievement Award vom Uniforum (ned zum vawechsln mim Lifetime-Achievement-Award-Musikpreis da NARAS)
 1999: Ehrendoktor vo da Universitet Stockholm
 1999: Person vom Joar vom PC Magazine
 2000:Readers Digest Eiropäa vom Joar 2000
 2001: Takeda-Preis (gmoasam mid Richard Stallman und Ken Sakamura)
 2004: Economist-Award
 2007: Easchta Empfänga vo da Chydenius-Medaijn

Sonstigs 
Da Asteroid 9793 Torvalds is noch eam gnennt woan.

Literatua

Beleg

Im Netz 

 Blog vom Linus Torvalds (englisch)
 
 The Rampantly Unofficial Linus Torvalds FAQ (englisch) 
 Interview mid Torvalds (englisch)

Linux
Hacker (Programmierersubkultur)
Entwickler Freier Software
Informatiker
Autor
Finne
Geboren 1969
Mann